ผมอยู่หมู่บ้านอารียา3 เลขที่80/18ซอย2ถนนเกษตร-นวมินทร์ เขตลาดพร้าว กทม.ครับ
อยากร้องเรียนว่าขณะนี้กำลังมีการสร้างบ้านหนึ่งหลัง ในที่เปล่าในหมู่บ้านนี้ ด้วยการยกพื้นสูงถึง1.60ม. ทำให้พื้นชั้นหนึ่งบ้านหลังนี้สูงเท่ากับชั้นสองของทุกบ้านติดๆกันรอบด้าน ถ้าสร้าง2-3ชั้นก็จะยิ่งสูงกว่าบ้านรอบๆ โดยที่เขาไม่เกรงใจบ้านที่อยู่มาก่อนเลย อนาคตก็อาจจะทำให้ท่อน้ำระบายตันหรือเอาเปรียบบ้านอื่นๆเกินไป เคยไปสอบถามเขตลาดพร้าวแล้ว เขาบอกว่าแบบสร้างถูกต้องและยังบอกอีกว่าความสูงนั้นไม่มีกฏหมายเอาผิดไ้ด้ ประกอบกับหมู่บ้านนี้ก็ยังไม่สามารถตั้งนิติบุคคลได้ เนื่องจากเจ้าของโครงการคือบริษัทอารียาฯ ไปซื้อที่แปลงนี้มาจากหมู่บ้านเฟรนชิพ ซึ่งเขามีนิติบุคคลแล้ว แล้วมาสร้างเป็นหมู่บ้านอารียา3 โดยที่ลูกบ้านตอนซื้อบ้านไม่มีใครทราบเลยว่าอนาคตจะทำนิติบุคคลไม่ได้(เสมือนว่าเป็นส่วนหนึ่งของหมู่บ้านเฟรนชิพ)ซึ่งถ้าจะทำนิติบุคคลได้ ทางอารียาฯต้องไปขอเจรจากับหมู่บ้านเฟรนชิพ ซึ่งคงเป็นไปไม่ได้เพราะต้องเปิดรั้วให้ถึงกันหมด 
อีกอย่างตอนซื้อหมู่บ้านอารียา3 เขามีแบบให้เลือก3-4แบบ แต่บ้านที่กำลังก่อสร้างกลับสร้างสูงเกินไปและไม่ตรงแบบของทางอารียาด้วย ทางอารียาฯอาจจะคิดว่าหมู่บ้านนี้อายุตั้ง14ปีแล้ว แค่ขายที่เปล่าได้ราคาสูงๆให้ใครก็ได้จะสร้างแบบไหนก็ได้  ผมว่าทางอารียาฯใจแคบคิดแต่จะขายได้เงินโดยไม่สนใจปัญหาอื่นๆจะตามมาครับ
ขอร้องเรียนให้ทางกทม. ช่วยประสานสำนักงานเขตลาดพร้าว ช่วยมาดูว่าก่อสร้างแบบนี้เอาเปรียบเพื่อนบ้านทุกด้านหรือไม่ ในแง่ของความเหมาะสมของที่อยู่อาศัยหรือไม่ ขอให้ยับยั้งการก่อสร้างหรือเปลี่ยนแบบให้สอดคล้องกับสภาพหมู่บ้านที่อยู่กันมาตั้ง14ปีแล้วครับ